Kúpna zmluva
číslo: 2026/2210/7321
uzavretá podľa ust. § 409 a nasl.  zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)
Článok I.
Zmluvné strany
1.1 
Kupujúci:
VODOHOSPODÁRSKA VÝSTAVBA, ŠTÁTNY PODNIK

Sídlo:
P.O.BOX 45, Karloveská 2,  842 04 Bratislava 

Štatutárny orgán:
Ing. Peter Molda, generálny riaditeľ štátneho podniku
IČO:
00 156 752

DIČ:
2020480198

IČ DPH:
SK2020480198

Bankové spojenie:

Tatra banka, a.s. 
Číslo účtu:
2921123848/1100 

IBAN:
SK45 1100 0000 0029 2112 3848
BIC:
TATRSKBX 

Zapísaný v Obchodnom registri Mestského súdu Bratislava III, oddiel: Pš, vložka č.: 32/B 

(ďalej len „kupujúci“) 

1.2
Predávajúci:
.......................................
Sídlo:
.......................................
Štatutárny orgán:      
.......................................
IČO:
.......................................
DIČ:
.......................................
IČ DPH:
.......................................
Bankové spojenie:
.......................................
Číslo účtu:
.......................................

IBAN:
.......................................
BIC:
.......................................

Zapísaný v Obchodnom registri Mestského súdu ........., oddiel: ...., vložka č.: ......  
(ďalej len „predávajúci“ a spolu s kupujúcim ďalej len „zmluvné strany“)

     Uvedené zmluvné strany uzatvárajú na základe vzájomnej dohody túto kúpnu zmluvu pod názvom:

„Dekompresná komora s predkomorou a príslušenstvom“
(ďalej len „zmluva“)

Článok II.
Predmet zmluvy

2.1 Predmetom tejto zmluvy je záväzok predávajúceho dodať kupujúcemu dekompresnú komoru s predkomorou a príslušenstvom, bližšie špecifikovanú v Technickej špecifikácii, ktorá tvorí prílohu č. 1 k tejto zmluve (ďalej len „predmet kúpy) a záväzok kupujúceho za predmet kúpy zaplatiť kúpnu cenu podľa článku IV. tejto zmluvy.
2.2 Predávajúci sa zaväzuje dodať kupujúcemu predmet kúpy, ktorým je dekompresná komora s predkomorou (6 miestna) s príslušenstvom v zmysle a rozsahu Technickej špecifikácie, ktorá tvorí prílohu č. 1 k tejto zmluve.
2.3 Predmetom tejto zmluvy je tiež záväzok predávajúceho prepraviť a dodať predmet kúpy do miesta plnenia podľa bodu 3.3 článku III. tejto zmluvy, zaškolenia personálu kupujúceho v počte maximálne 6 osôb.
2.4 Predávajúci podpísaním tejto zmluvy potvrdzuje, že sa v plnom rozsahu oboznámil so súťažnými podkladmi a inými materiálmi, ktoré tvorili opis predmetu kúpy a ktoré tvorili súčasť podkladov v procese zadávania zákazky „Dekompresná komora s predkomorou a príslušenstvom“. Zmluvné strany sa zároveň dohodli, že pod pojmom „predmet kúpy“ v zmysle ustanovení tejto zmluvy sa rozumie i jeho špecifikácia vo všetkých podkladoch, ktoré kupujúci odovzdal alebo inak poskytol predávajúcemu za účelom plnenia tejto zmluvy.
Článok III.
Termíny a miesto plnenia

3.1 Predávajúci sa zaväzuje dodať kupujúcemu predmet kúpy v rozsahu stanovenom v článku II. tejto zmluvy najneskôr do 12 mesiacov odo dňa nadobudnutia účinnosti tejto zmluvy. 
3.2 Predávajúci nie je v omeškaní s termínmi po dobu, počas ktorej nemohol plniť svoje povinnosti v zmysle tejto zmluvy v dôsledku neposkytnutia súčinnosti v súlade s bodom 6.2 článku VI. tejto zmluvy zo strany kupujúceho.
3.3 Predávajúci sa zaväzuje odovzdať kupujúcemu predmet kúpy na adrese Vodné dielo Gabčíkovo 4008, 930 05 Gabčíkovo, Slovenská republika. 
Článok IV.

Cena
4.1 Cena za dodanie predmetu kúpy podľa tejto zmluvy v mieste dodania predmetu kúpy podľa bodu 3.3 článku III. tejto zmluvy, resp. v inom mieste podľa dohody zmluvných strán je stanovená v zmysle zákona č. 18/1996 Z. z. o cenách v platnom znení, vykonávacej vyhlášky MF SR k zákonu o cenách č. 87/1996 Z. z. v platnom znení, a to vo výške:

.................................. Eur bez DPH

(slovom: .................................. Eur bez DPH).
4.2 V cene uvedenej v bode 4.1 tohto článku zmluvy sú zahrnuté všetky ekonomicky oprávnené náklady, súvisiace s realizáciou predmetu tejto zmluvy a primeraná zisková prirážka predávajúceho, okrem iného aj náklady vyplývajúce z polohy a miesta dodania predmetu kúpy podľa tejto zmluvy, zo starostlivosti o bezpečnosť, ochranu zdravia a protipožiarnych opatrení, náklady na dopravu a stojné, náklady na likvidáciu odpadu, náklady vyplývajúce z podnikateľského rizika ako aj ostatné náklady súvisiace s predmetom zmluvy tu neuvedené.
4.3 K cene uvedenej v bode 4.1 a 4.2 tohto článku zmluvy bude pripočítaná DPH podľa platných predpisov v čase uskutočnenia zdaniteľného plnenia.
Článok V.

Platobné podmienky

5.1 Zmluvné strany sa dohodli, že kupujúci uhradí kúpnu cenu po častiach nasledovne:

5.1.1  Prvú časť kúpnej ceny vo výške 50% z ceny uvedenej v bode 4.1 článku IV. zmluvy uhradí kupujúci na základe zálohovej faktúry vystavenej predávajúcim do 30 dní odo dňa nadobudnutia účinnosti tejto zmluvy. Lehota splatnosti zálohovej faktúry je 14 dní odo dňa jej doručenia v súlade s bodom 5.7 tohto článku zmluvy. Predávajúci do 5 dní od prijatia platby na základe zálohovej faktúry vystaví pre kupujúceho daňový doklad z prijatej platby.
5.1.2 Druhú časť kúpnej ceny vo výške 50% z ceny uvedenej v bode 4.1 článku IV. zmluvy  uhradí kupujúci na základe faktúry vystavenej predávajúcim a preukázateľne doručenej kupujúcemu, ktorú sa predávajúci zaväzuje vystaviť do 10 dní odo dňa odovzdania predmetu kúpy podľa bodov 6.7 a 6.8 článku VI. zmluvy v súlade s predmetom tejto zmluvy. Fakturovaný môže byť len skutočne dodaný a protokolárne odovzdaný predmet kúpy v súlade s predmetom tejto zmluvy. Neoddeliteľnou súčasťou faktúry bude oboma zmluvnými stranami podpísaný odovzdávací protokol vyhotovený v zmysle bodu 6.8 článku VI. tejto zmluvy.

5.2 Platby v zmysle bodu 5.1 tohto článku zmluvy budú vykonané výlučne bezhotovostne na bankový účet predávajúceho uvedený v zmluve, ktorý musí byť totožný s bankovým účtom uvedeným vo faktúrach. 
5.3 Všetky faktúry vystavené v zmysle tejto zmluvy musia obsahovať všetky náležitosti ustanovené podľa zákona č. 222/2004 Z. z. o dani z pridanej hodnoty v znení neskorších právnych predpisov, resp. Smernice Rady 2006/112/ES o spoločnom systéme dane z pridanej hodnoty v znení neskorších predpisov, uplatnenú sadzbu dane, alebo ak je dodanie oslobodené od dane slovnú informáciu „dodanie je oslobodené od dane“, výšku DPH v eurách (ak sa uplatňuje), náležitosti pre účely dane z pridanej hodnoty (najmä dátum zdaniteľného plnenia), slovnú informáciu „prenesenie daňovej povinnosti“ ak osobou povinnou platiť daň je kupujúci, údaje v zmysle Obchodného zákonníka, údaje v zmysle tejto zmluvy, číslo tejto zmluvy, označenie tejto zmluvy „Dekompresná komora s predkomorou a príslušenstvom“ a číslo bankového účtu predávajúceho vedené v bode 1.2 článku I. tejto zmluvy.

5.4 V prípade dodania služby musí byť na faktúre povinne uvedený kód štatistickej klasifikácie  činností (CPA).

5.5 V prípade kúpy tovaru zo zahraničia musí byť prílohou faktúry aj doklad o nadobudnutí tovaru (špedičný doklad, doklad od prepravnej služby alebo doklad od predávajúceho o vykonanej preprave).

5.6 Ak akákoľvek faktúra vystavená v zmysle tejto zmluvy nebude obsahovať náležitosti dohodnuté v tejto zmluve má kupujúci právo vrátiť faktúru predávajúcemu na prepracovanie. Splatnosť takto vystavenej a vrátenej faktúry sa zruší a nová splatnosť v súlade s bodom 5.7 tohto článku zmluvy začne plynúť dňom preukázateľného doručenia opravenej a správne vystavenej faktúry kupujúcemu.
5.7 Lehota splatnosti riadne vystavenej a doručenej faktúry podľa bodu 5.1.2. tohto článku zmluvy je 45 dní odo dňa jej preukázateľného doručenia kupujúcemu, t.j. odo dňa elektronického doručenia faktúry alebo doručenia faktúry v písomnej podobe do sídla kupujúceho, podľa toho, ktorá zo skutočností nastane skôr. Faktúru spolu so súvisiacimi prílohami doručí predávajúci elektronicky e-mailom na adresu: faktury@vvb.sk alebo v papierovej forme na sídlo kupujúceho uvedené v bode 1.1 článku I. tejto zmluvy.

5.8 Faktúra je uhradená v lehote splatnosti, ak je príslušná suma odpísaná z účtu kupujúceho v lehote uvedenej v bode 5.7 tohto článku zmluvy. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň. 
5.9 Predávajúci vyhlasuje, že ku dňu podpísania tejto zmluvy neexistujú dôvody, na základe ktorých by kupujúci mal, či mohol byť ručiteľom v zmysle ust. § 69 ods. 14 v nadväznosti na ust. § 69b zákona č. 222/2004 Z. z. o dani z pridanej hodnoty v platnom znení za daňovú povinnosť predávajúceho vzniknutú z DPH, ktorú predávajúci kupujúcemu fakturoval k cene podľa tejto zmluvy. Predávajúci vyhlasuje a zaväzuje sa, že k DPH podá riadne daňové priznanie a v prípade vzniku povinnosti zaplatiť DPH túto daň odvedie miestne príslušnému daňovému úradu do určenej lehoty splatnosti. Predávajúci vyhlasuje, že nemá akýkoľvek úmysel nezaplatiť DPH vzťahujúcu sa k predmetu plnenia podľa tejto zmluvy, alebo úmysel skrátiť daň, či prípadne vylákať daňovú výhodu, a nemá úmysel dostať sa do postavenia, kedy túto daň nebude môcť zaplatiť. 
5.10 V prípade, ak  má  predávajúci sídlo mimo EÚ a medzi vládou SR a vládou štátu, v ktorom má predávajúci sídlo je uzatvorená platná Zmluva o zamedzení dvojitého zdanenia, je kupujúci na základe  takejto zmluvy a na základe zákona č. 595/2003 Z. z. o dani z príjmov v platnom znení povinný odviesť daňovému úradu SR zrážkovú daň z fakturovanej sumy. Predávajúci podpísaním tejto zmluvy uvedenú skutočnosť akceptuje a vyslovuje so zrážkou dane súhlas, pričom sa vylučuje akékoľvek neskoršie vymáhanie akýchkoľvek nárokov zo strany predávajúceho voči kupujúcemu v súvislosti s takouto zrážkou dane.
Článok VI.

Spôsob a podmienky dodania predmetu kúpy
6.1 Predávajúci sa zaväzuje dodať kupujúcemu predmet kúpy podľa tejto zmluvy riadne a včas, v súlade so všeobecne záväznými právnymi predpismi, touto zmluvou a v súlade s pokynmi a potrebami kupujúceho. Predávajúci sa zaväzuje dodať predmet kúpy kupujúcemu v akosti a vyhotovení spôsobilom na použitie na účel stanovený v tejto zmluve, resp. v stave spôsobilom na použitie na účel, na ktorý sa bežne používa. Predávajúci prehlasuje, že pred podpisom tejto zmluvy boli jeho pracovníci oboznámení s miestom dodania predmetu kúpy podľa tejto zmluvy a s podmienkami plnenia tejto zmluvy. 
6.2 Kupujúci sa zaväzuje vytvoriť všetky podmienky na to, aby predávajúci mohol riadne a včas plniť svoje povinnosti podľa tejto zmluvy. Kupujúci sa zaväzuje po celú dobu platnosti tejto zmluvy s predávajúcim spolupracovať a poskytovať mu potrebnú súčinnosť v rozsahu nevyhnutnom na plnenie povinností predávajúceho podľa tejto zmluvy. 

6.3 Predávajúci určuje za zodpovedných osoby, ktoré budú koordinovať dodanie predmetu kúpy:

· ................................, č. tel.: +421 .............................., e-mail: ...........................
· ................................, č. tel.: +421 .............................., e-mail: ...........................
6.4 Kupujúci určuje za zodpovedné osoby, ktoré sú oprávnené kontrolovať dodanie predmetu kúpy, preberať predmet kúpy, vyjadrovať sa k požiadavkám predávajúceho, sledovať termíny dodania predmetu kúpy, sledovať termíny odstránenia vád: 

· Ferenc Forró, č. tel.: +421908 677 037, e-mail: ferenc.forro@vvb.sk
· Ing. Branislav Chudý, č. tel.: +421 917 678 932, e-mail: branislav.chudy@vvb.sk 
6.5 Zmeny v zodpovedných osobách, je každá zmluvná strana povinná písomne nahlásiť druhej zmluvnej strane do 3 dní odo dňa uskutočnenia zmeny, pričom takáto zmena nie je podmienená uzatvorením písomného dodatku k tejto zmluve.

6.6 Predávajúci je povinný bez meškania písomne informovať kupujúceho o vzniku akejkoľvek udalosti, ktorá bráni alebo sťažuje realizáciu predmetu zmluvy s dôsledkom omeškania s plnením povinností predávajúceho a predĺženia času plnenia. Ak predávajúci zistí pri plnení predmetu tejto zmluvy skryté prekážky, ktoré mu znemožňujú plnenie jeho povinností podľa tejto zmluvy dohodnutým spôsobom alebo v dohodnutom čase, je predávajúci povinný to písomne oznámiť bez zbytočného odkladu kupujúcemu.

6.7 Predávajúci splní svoj záväzok dodať predmet kúpy a previesť na kupujúceho vlastnícke právo k predmetu kúpy riadnym a včasným odovzdaním predmetu kúpy kupujúcemu v mieste dodania predmetu kúpy podľa bodu 3.3 článku III. tejto zmluvy. Predmet kúpy sa považuje za riadne a v celom rozsahu dodaný kupujúcemu až po riadnom zaškolení osôb určených kupujúcim zo strany predávajúceho v rozsahu nevyhnutnom na jeho riadne, bezpečné a odborné používanie a následnom odovzdaní predmetu kúpy kupujúcemu. Kupujúci nadobudne vlastnícke právo k predmetu kúpy okamihom odovzdania celého predmetu kúpy kupujúcemu v celom rozsahu stanovenom touto zmluvou a jeho prevzatia kupujúcim v mieste dodania predmetu kúpy podľa bodu 3.3 článku III. tejto zmluvy. V okamihu odovzdania predmetu kúpy predávajúcim kupujúcemu prechádza na kupujúceho nebezpečenstvo škody na predmete kúpy. Podkladom pre odovzdanie celého predmetu kúpy je preberací protokol o odovzdaní a prevzatí predmetu kúpy vyhotovený podľa bodu 6.8 tohto článku zmluvy.
6.8 Kupujúci vyhotoví o odovzdaní a prevzatí dodaného predmetu kúpy odovzdávací protokol, ktorý podpíšu oprávnení zástupcovia oboch zmluvných strán uvedení v bode 6.3 a 6.4 tohto článku zmluvy. Prílohou odovzdávacieho protokolu bude aj preberací protokol o odovzdaní a prevzatí predmetu kúpy.
6.9 Kupujúci má právo, nie povinnosť, prevziať predmet kúpy aj s vadami, pokiaľ tieto sami o sebe, ani v spojení s inými, nebránia ich plynulému a bezpečnému užívaniu.
6.10 Predávajúci je povinný pri preberacom konaní odovzdať kupujúcemu všetky doklady súvisiace s predmetom kúpy.
Článok VII.

Zodpovednosť za vady predmetu kúpy, záruka a záručná doba

7.1 Predmet kúpy má vady, ak nezodpovedá podmienkam stanoveným touto zmluvou, nebol dodaný v požadovanom rozsahu stanovenom touto zmluvou, nemá požadovanú kvalitu a vlastnosti definované v tejto zmluve, vlastnosti deklarované výrobcom, alebo obvyklé vlastnosti alebo nezodpovedá účelu, na ktorý bol predmet kúpy dodaný podľa tejto zmluvy, resp. na obvyklý účel, na ktorý sa používa, a teda predmet kúpy nemožno použiť na účely stanovené touto zmluvou alebo na obvyklé účely, na ktoré sa používa.
7.2 Predávajúci vyhlasuje, že predmet kúpy nemá žiadne vady, na ktoré by mal kupujúceho upozorniť.

7.3 Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na predmete kúpy na kupujúceho (podpísaním odovzdávacieho protokolu podľa bodu 6.8 článku VI. tejto zmluvy), ako aj za akékoľvek vady, ktoré sa vyskytnú po prevzatí predmetu kúpy v záručnej dobe. Predávajúci zodpovedá kupujúcemu aj za škodu (vrátane finančných strát), ktorá vznikla kupujúcemu v dôsledku vád predmetu kúpy, za ktoré zodpovedá predávajúci.

7.4 Predávajúci sa zaručuje počas záručnej doby za kvalitu a funkčnosť predmetu kúpy. Pre  záručnú dobu na predmet kúpy platia príslušné ustanovenia Obchodného zákonníka. Záručná doba je medzi zmluvnými stranami dohodnutá v dĺžke 24 mesiacov, ak predávajúci alebo výrobca predmetu kúpy neposkytuje dlhšiu záručnú dobu. Záručná doba začína plynúť okamihom prechodu nebezpečenstva škody na predmet kúpy na kupujúceho (podpísaním odovzdávacieho protokolu podľa bodu 6.8 článku VI. tejto zmluvy).

7.5 Počas záručnej doby zodpovedá predávajúci za to, že predmet kúpy je bez akýchkoľvek vád, má potrebnú kvalitu a zodpovedá podmienkam zmluvy a príslušným platným predpisom.
7.6 Predávajúci nezodpovedá za vady vzniknuté v dôsledku neodborného zásahu alebo neodborného užívania zo strany kupujúceho alebo tretích osôb.

7.7 Záručná doba sa predlžuje o počet kalendárnych dní, počas ktorých nemohol kupujúci predmet kúpy riadne užívať, po dobu dlhšiu než 24 hodín, ak táto nemožnosť užívania bola spôsobená vadou v záručnej dobe, riadne oznámenou kupujúcim predávajúcemu.
7.8 V prípade riadne oznámenej vady predmetu kúpy predávajúcemu v záručnej dobe má kupujúci právo požadovať bezplatné odstránenie vady a predávajúci má povinnosť vadu bezplatne odstrániť. Reklamované vady sa predávajúci zaväzuje odstrániť v termíne do 15 dní odo dňa doručenia písomnej reklamácie kupujúcim predávajúcemu. V prípade, že to umožňuje povaha a rozsah vady, má kupujúci právo určiť v písomnej reklamácii lehotu kratšiu ako 15 dní a predávajúci je povinný túto lehotu dodržať. V prípade, ak si povaha a rozsah vady vyžaduje dlhšiu lehotu na odstránenie vady, zmluvné strany sa dohodnú na primeranej lehote pre odstránenie vady. Ak sa zmluvné strany nedohodnú na dlhšej lehote, platí 15-dňová lehota pre odstránenie vady.
7.9 Reklamácia kupujúceho musí byť podaná výlučne písomne a v záručnej dobe, inak je neplatná. Reklamácia predmetu kúpy musí obsahovať označenie vady a popis, ako sa prejavuje.
7.10 V prípade sporu o zodpovednosť za vadu je predávajúci povinný reklamovanú vadu odstrániť v primeranom termíne určenom kupujúcim. Úhradu nákladov spojených s odstránením vady bude znášať zmluvná strana, ktorá bude neúspešná v spore.

7.11 Predávajúci zodpovedá za vady aj v prípade, ak bol predmet kúpy alebo jeho časť dodaná prostredníctvom subdodávateľa, a to tak ako keby tento predmet kúpy alebo jeho časť dodal predávajúci.
7.12 Zmluvné strany sa dohodli, že predávajúci odstraňuje vady na predmete kúpy v mieste určenom v bode 3.3 článku III. tejto zmluvy na vlastné náklady.

7.13 Ak predávajúci neodstráni vady v lehotách určených v tejto zmluve, je kupujúci oprávnený po písomnej výzve adresovanej predávajúcemu vykonať odstránenie vád samostatne alebo ich vykonaním poveriť tretiu osobu, pričom predávajúci je povinný uhradiť kupujúcemu všetky náklady s tým súvisiace na základe osobitnej faktúry vystavenej kupujúcim, ktorej lehota splatnosti je 30 dní odo dňa jej preukázateľného doručenia predávajúcemu. Ustanovenie tohto bodu tohto článku zmluvy nemá vplyv na zodpovednosť predávajúceho za ďalšie vady, resp. na predávajúcim poskytnutú záruku.

7.14 Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby predávajúcemu, sa považuje za včas uplatnenú.

Článok VIII.
Náhrada škody

8.1 Zmluvná strana, ktorá poruší svoju povinnosť vyplývajúcu zo zmluvy, je povinná nahradiť škodu tým spôsobenú druhej zmluvnej strane. Náhrada škody sa riadi príslušnými ustanoveniami Obchodného zákonníka. Zmluvná strana nie je povinná nahradiť škodu ak preukáže, že porušenie povinnosti bolo spôsobené okolnosťami vylučujúcimi zodpovednosť. 

8.2 Každá zo zmluvných strán je oprávnená požadovať od druhej zmluvnej strany náhradu škody v celom rozsahu aj v prípade, že ide o porušenie povinnosti druhej zmluvnej strany, na ktorú sa vzťahuje zmluvná pokuta.

8.3 Predávajúci je povinný počas plnenia zmluvy riadiť svoje činnosti tak, aby nedošlo k poškodeniu majetku kupujúceho, ako ani k poškodeniu majetku tretích osôb nachádzajúceho sa v mieste plnenia tejto zmluvy. Za vzniknutú škodu zodpovedá predávajúci v plnom rozsahu. Škody, ktoré spôsobí predávajúci alebo jeho subdodávatelia na majetku kupujúceho alebo na majetku tretích osôb, je povinný predávajúci odstrániť na svoje náklady v primeraných termínoch určených kupujúcim. 

8.4 Ak predávajúci neodstráni škody spôsobené na majetku kupujúceho alebo na majetku tretích osôb v lehote určenej kupujúcim v písomnej výzve, je kupujúci oprávnený tieto škody odstrániť sám, pričom predávajúci je povinný uhradiť kupujúcemu všetky náklady s tým súvisiace na základe osobitnej faktúry vystavenej kupujúcim, ktorej lehota splatnosti je 30 dní odo dňa jej preukázateľného doručenia predávajúcemu.
8.5 V prípade, ak sa preukáže, že predávajúci porušil povinnosť uvedenú v bodoch 11.6 a 11.7 článku XI. tejto zmluvy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov  v platnom znení (ďalej len „zákon o registri partnerov verejného sektora“), alebo subdodávatelia predávajúceho porušili povinnosť v zmysle bodu 11.8 článku XI. tejto zmluvy a kupujúcemu bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa predávajúci nahradiť kupujúcemu túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.
Článok IX.
Okolnosti vylučujúce zodpovednosť 

9.1 Zodpovednosť zmluvných strán za čiastočné alebo úplné neplnenie zmluvných povinností je vylúčená, ak sa tak stalo v dôsledku okolností vylučujúcich zodpovednosť podľa § 374 a nasl. Obchodného zákonníka.
9.2 Zodpovednosť nevylučuje prekážka, ktorá vznikla až v čase, keď zmluvná strana bola v omeškaní s plnením svojej povinnosti, alebo vznikla z jej hospodárskych pomerov alebo jej pričinením.

9.3 Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.

9.4 Podmienkou vylúčenia zo zodpovednosti je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia sa okolnosti vylučujúcej zodpovednosť. Zmluvná strana, ktorá sa odvoláva na okolnosť vylučujúcu zodpovednosť, využije všetko svoje úsilie na nápravu situácie a na odstránenie príčiny svojej neschopnosti plniť zmluvu v čo najväčšom rozsahu a v primeranom čase. Dodacie lehoty a všetky ostatné lehoty sa po dobu trvania okolnosti vylučujúcej zodpovednosť predlžujú o dobu jej pôsobenia. Zmluvná strana, ktorá sa odvoláva na okolnosť vylučujúcu zodpovednosť, bez zbytočného odkladu oznámi druhej strane jej zánik.  
9.5 Ak má okolnosť vylučujúca zodpovednosť vplyv na termín plnenia, zmluvné strany dohodnú nový termín plnenia písomným dodatkom k tejto zmluve alebo iným spôsobom upravia vzájomné oprávnené nároky. 
Článok X.
Sankcie 

10.1 V prípade omeškania s dodaním predmetu kúpy zo strany predávajúceho je kupujúci oprávnený fakturovať predávajúcemu zmluvnú pokutu vo výške 0,05% z ceny uvedenej v bode 4.1 článku IV. tejto zmluvy za každý aj začatý deň omeškania.

10.2 V prípade omeškania úhrady faktúry kupujúcim je predávajúci oprávnený fakturovať ročný úrok z omeškania z dlžnej čiastky vo výške stanovenej právnym predpisom.

10.3 V prípade, že predávajúci neodstráni vadu zistenú pri preberacom konaní v termíne určenom v odovzdávacom protokole, je kupujúci oprávnený fakturovať predávajúcemu zmluvnú pokutu vo výške 100,- Eur (slovom: jednosto Eur) za každý aj začatý deň omeškania.

10.4 V prípade, že predávajúci neodstráni reklamovanú vadu predmetu kúpy, ktorá sa prejavila v záručnej dobe do 15 dní alebo vo vzájomne dohodnutej primeranej dlhšej lehote, je kupujúci oprávnený, počnúc dňom nasledujúcim po uplynutí lehoty na odstránenie vád, fakturovať predávajúcemu zmluvnú pokutu vo výške 100,- Eur (slovom: jednosto Eur) za každý aj začatý deň omeškania a za každú jednotlivú vadu osobitne.
10.5 V prípade porušenia povinnosti zachovávať mlčanlivosť o dôverných informáciách v zmysle bodu 11.12 článku XII. tejto zmluvy, je predávajúci povinný uhradiť druhej zmluvnej strane zmluvnú pokutu vo výške 20 % z ceny uvedenej v bode 4.1 článku IV. tejto zmluvy za každé porušenie.
10.6 Splatnosť uplatnených sankcií v zmysle tohto článku zmluvy je 15 dní odo dňa preukázateľného doručenia príslušnej písomnej výzvy druhej zmluvnej strane. Platby za ne budú uhrádzané výlučne bezhotovostne na bankové účty uvedené v písomnej výzve. 
Článok XI.
Ostatné ustanovenia

10.7 Predávajúci je povinný pri plnení tejto zmluvy postupovať s odbornou starostlivosťou a dodržiavať všeobecne záväzné predpisy a podmienky tejto zmluvy. 
10.8 V prípade, ak predávajúci so súhlasom kupujúceho zabezpečuje plnenie jednotlivých častí zmluvy prostredníctvom subdodávateľa, je povinný povinnosťami, vyplývajúcimi mu z tejto zmluvy, preukázateľne zaviazať i svojich subdodávateľov, pritom však nesie voči kupujúcemu rovnakú zodpovednosť, ako keby tieto povinnosti plnil sám.

10.9 Predávajúci preukázateľne oboznámi svojich zamestnancov a zamestnancov subdodávateľa o zákaze pohybu, resp. zdržiavania sa na pracoviskách, ktoré nesúvisia s realizáciou činnosti predávajúcim podľa tejto zmluvy, bez vedomia a súhlasu kupujúceho. Zamestnanci predávajúceho a jeho subdodávateľov môžu používať iba vyznačené a určené prístupové cesty a priestory pracoviska.

10.10 Zamestnanci predávajúceho sú povinní rešpektovať vyznačené zákazy fajčenia a zákaz prinášania a požívania akýchkoľvek alkoholických nápojov a omamných látok v objektoch kupujúceho.

10.11 Predávajúci je povinný pri plnení predmetu zmluvy dodržiavať ustanovenia všeobecne záväzných právnych predpisov o ochrane osobných údajov. 
10.12 V prípade, ak sa predávajúci zapisuje do registra partnerov verejného sektora (ďalej len „register“) v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Predávajúci sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis predávajúceho do registra v zmysle zákona o registri partnerov verejného sektora vyžaduje. 

10.13 Predávajúci je povinný oznámiť kupujúcemu všetky zmeny, ktoré budú v  registri podľa bodu 11.6 tohto článku zmluvy vo vzťahu k nemu vykonané, a to do 5 dní, odkedy k zápisu zmeny do registra došlo.

10.14 Predávajúci berie na vedomie, že povinnosti uvedené v bode 11.6 tohto článku zmluvy sa primerane vzťahujú aj na jeho subdodávateľov a zaväzuje sa zabezpečiť, aby mali jeho subdodávatelia splnené tieto povinnosti v zmysle zákona o registri partnerov verejného sektora.

10.15 Ak si predávajúci nesplní povinnosti uvedené v bode 11.6 tohto článku zmluvy alebo ak nastanú okolnosti uvedené v ust. § 15 zákona o registri partnerov verejného sektora, kupujúci je oprávnený neplniť, čo mu ukladá táto zmluva, pričom nie je v omeškaní a toto neplnenie sa nepovažuje za porušenie zmluvy. Predávajúci nie je oprávnený uplatňovať si v tomto prípade voči kupujúcemu akúkoľvek náhradu škody alebo sankcie.
10.16 Predávajúci sa zaväzuje, že zamestnanci predávajúceho, ako aj zamestnanci subdodávateľov predávajúceho, ktorí budú vykonávať činnosti za účelom plnenia podľa tejto zmluvy, nebudú zamestnaní nelegálne a nebudú vykonávať nelegálnu prácu, budú s predávajúcim alebo subdodávateľom predávajúceho v riadnom pracovnom pomere, budú mať riadne uzatvorené pracovné zmluvy a budú riadne prihlásení do Sociálnej poisťovne. Predávajúci sa zároveň zaväzuje overiť skutočnosť, že jeho subdodávatelia neporušujú zákaz nelegálneho zamestnávania v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon o nelegálnej práci“).

10.17 Predávajúci sa zaväzuje predložiť na požiadanie kupujúceho, v zmysle zákona o nelegálnej práci, pracovné zmluvy osôb vykonávajúcich činnosti podľa tejto zmluvy a doklady preukazujúce, že tieto osoby boli riadne prihlásené do Sociálnej poisťovne, a to najneskôr do 10 dní od doručenia písomnej žiadosť kupujúceho.

10.18 Predávajúci je povinný chrániť a zachovávať mlčanlivosť o všetkých skutočnostiach, o ktorých sa dozvedel pri uzatváraní alebo pri plnení tejto zmluvy, ako aj o všetkých dokladoch a dokumentoch poskytnutých predávajúcemu kupujúcim v súvislosti s plnením tejto zmluvy (ďalej len „dôverné informácie“), a to aj po ukončení tejto zmluvy. Zmluvné strany sa dohodli, že za dôverné informácie sa nepovažujú informácie, ktoré sa na základe všeobecne záväzných právnych predpisov zverejňujú.
10.19 Za porušenie povinnosti zachovávať mlčanlivosť o dôverných informáciách sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo zmluvy alebo pokiaľ tak ustanovujú príslušné právne predpisy, ako ani ich poskytnutie členom orgánov zmluvných strán, zamestnancom zmluvných strán, audítorom alebo právnym a iným poradcom zmluvných strán, ktorí sú viazaní ohľadne im sprístupnených informácii povinnosťou mlčanlivosti na základe zákona.
10.20 Zmluvné strany sa dohodli, že kupujúci má právo jednostranne započítať akúkoľvek svoju peňažnú pohľadávku (vrátane nesplatnej a premlčanej pohľadávky), ktorú má voči predávajúcemu proti pohľadávke predávajúceho (vrátane nesplatnej a premlčanej pohľadávky) na zaplatenie akejkoľvek peňažnej čiastky, ktorá vznikla na základe alebo v súvislosti so zmluvou. Ustanovenie tohto bodu zmluvy sa považuje za dohodu zmluvných strán podľa § 364 Obchodného zákonníka.

10.21 Predávajúci nie je oprávnený postúpiť svoje pohľadávky, vyplývajúce zo alebo súvisiace so zmluvou alebo ich časť na akúkoľvek tretiu osobu bez predchádzajúceho písomného súhlasu kupujúceho.  
Článok XII.
Porušenie zmluvných povinností a odstúpenie od zmluvy 

12.1 Porušením povinností dohodnutých zmluvnými stranami v zmluve jednou zo zmluvných strán vzniká druhej zmluvnej strane právo odstúpiť od zmluvy. Právo odstúpiť od zmluvy vzniká tiež ak je voči jednej zo zmluvných strán vyhlásené konkurzné konanie alebo ak jedna zo zmluvných strán vstúpila do likvidácie.

12.2 Odstúpenie je možné aj od čiastočne splnenej zmluvy. 

12.3 V prípade podstatného porušenia tejto zmluvy je odstupujúca strana oprávnená od zmluvy odstúpiť, ak to písomne oznámi druhej zmluvnej strane bez zbytočného odkladu po tom, čo sa o tomto porušení dozvedela.

12.4 Zmluvné strany označujú porušenie zmluvy za podstatné: 

a) 
ak predávajúci mešká z dôvodov spočívajúcich na jeho strane s dodaním predmetu kúpy alebo vykonaním činností, ktoré tvoria súčasť predmetu zmluvy podľa tejto zmluvy viac ako 30 kalendárnych dní, 

b) 
ak predávajúci neodstráni vady predmetu kúpy alebo jeho časti riadne a včas v súlade s touto zmluvou,
c)
ak nastanú okolnosti uvedené v ust. § 15 zákona o registri partnerov verejného sektora alebo ak predávajúci poruší povinnosti uvedené v bode 11.6 článku XI. tejto zmluvy,
d)
ak predávajúci alebo subdodávateľ predávajúceho poruší zákaz nelegálneho zamestnávania v zmysle zákona o nelegálnej práci a bodu 8.6 článku VIII. tejto zmluvy,
e) 
ak je kupujúci v omeškaní s úhradou oprávnene a správne vystavenej faktúry predávajúceho po dobu viac ako 30 kalendárnych dní po lehote splatnosti faktúry.
12.5 V prípade, že dôjde k porušeniu tejto zmluvy, ktoré zmluvné strany neoznačili ako podstatné, platia pri odstúpení od zmluvy pravidlá upravené príslušnými ustanoveniami Obchodného zákonníka.

12.6 Oznámenie o odstúpení musí byť podpísané štatutárnym orgánom odstupujúcej zmluvnej strany a nadobúda účinnosť dňom jeho preukázateľného doručenia do sídla druhej zmluvnej strany uvedeného v článku I. tejto zmluvy. 

12.7 V prípade odstúpenia od zmluvy, zmeny zmluvy, alebo dočasného prerušenia plnenia z dôvodu porušenia zmluvy, zaplatí zmluvná strana porušiteľa druhej zmluvnej strane všetky preukázané náklady a škody, ktoré jej z tohto dôvodu vzniknú.
12.8 Ak oprávnená zmluvná strana nevyužije právo odstúpiť od zmluvy, vzniká porušujúcej zmluvnej strane povinnosť pristúpiť na primeranú zmenu zmluvy v tej časti, ktorá bola porušením dotknutá a uhradiť spôsobenú škodu, ktorá vznikla v súvislosti s porušením záväzku. Oprávnená zmluvná strana môže dočasne prerušiť plnenie svojich záväzkov až do doby, pokým porušujúca zmluvná strana je v omeškaní a pokiaľ omeškané záväzky nesplní a nedohodne zmenu zmluvy z dôvodu dočasného prerušenia. Oprávnená zmluvná strana v takom prípade nie je v omeškaní.
Článok XIII.

Doručovanie
13.1 Všetky listiny, dokumenty, požiadavky a oznámenia (ďalej len „oznámenia“) budú medzi zmluvnými stranami zabezpečované listami doručenými poštou alebo osobne alebo e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu sídla podľa článku I. tejto zmluvy vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň v čase do 15.00 hod., považuje sa za doručené v momente prenosu, resp. doručenia oznámenia, inak v nasledujúci pracovný deň. 
13.2 Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

Článok XIV.

Protikorupčná doložka

14.1 Kupujúci má prijatý protikorupčný program, ktorého cieľom a účelom je zamedziť korupcii, zlepšiť protikorupčnú prevenciu, zmenšovať priestor pre korupciu a odstraňovať príčiny jej vzniku. Protikorupčný program kupujúceho je zverejnený na webovom sídle (www.vvb.sk).
14.2 Zmluvné strany vyznávajú hodnoty, že zákonné a protikorupčné správanie je jedným zo základných atribútov podnikania a takéto správanie je charakteristické pre všetky aktivity a činnosti zmluvných strán.
14.3 Zmluvné strany sa zaväzujú, že budú konať v súlade s príslušnými právnymi predpismi, s predpismi prijatými v oblasti protikorupčnej politiky, rešpektujúc a ochraňujúc základné práva a slobody všetkých osôb, podporovať spravodlivé a rovné zaobchádzanie so všetkými osobami, poskytovať bezpečné a zdravé pracovné podmienky, rešpektovať a ochraňovať životné prostredie a prijímať vhodné systémy riadenia a podnikania etickým spôsobom.
14.4 Zmluvné strany vyhlasujú, že podľa ich vedomostí žiaden z ich predstaviteľov, zástupcov, zamestnancov, alebo iných osôb konajúcich v ich mene pri poskytovaní plnenia predmetu zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia, za účelom získania alebo udržania výhody pri výkone podnikateľskej činnosti.
14.5 V rámci oznamovacej povinnosti, sa zmluvné strany zaväzujú, že akékoľvek podozrenie z korupčného správania, alebo porušenie protikorupčného programu prijatého kupujúcim sú povinné oznámiť príslušným orgánom verejnej moci, alebo podať oznámenie spôsobom uvedenom na webovom sídle kupujúceho.
14.6 Kupujúci má prijatú smernicu o vnútornom systéme preverovania oznámení súvisiacich s oznamovaním protispoločenskej činnosti. Formulár na podanie oznámenia v súvislosti s oznamovaním protispoločenskej činnosti je umiestnený na webovom sídle kupujúceho https://www.vvb.sk/oznamovanie-protispolocenskej-cinnosti/.
Článok XV.
Záverečné ustanovenia

15.1 Práva a povinnosti zmluvných strán, ktoré nie sú upravené touto zmluvou, sa riadia právnymi predpismi SR, najmä ustanoveniami Obchodného zákonníka.
15.2 Všetky spory, ktoré vzniknú z plnenia tejto zmluvy budú zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu v zmysle ustanovení zákona č. 160/2015 Z. z. Civilného sporového poriadku v platnom znení.
15.3 Ak je ktorékoľvek z ustanovení tejto zmluvy neplatné, neúčinné alebo nevymáhateľné, alebo ak sa takým stane v budúcnosti, takéto ustanovenie je, resp. bude, považované za oddelené od tejto zmluvy a neovplyvní platnosť, účinnosť alebo vymáhateľnosť ostatných ustanovení tejto zmluvy, ktoré budú aj naďalej trvať (s výnimkou prípadov keď takéto oddelenie odporuje úmyslu zmluvných strán, ktorý je zrejmý z tejto zmluvy); zmluvné strany sa zároveň zaväzujú rokovať v dobrej viere tak, aby takéto neplatné, neúčinné alebo nevymáhateľné ustanovenie tejto zmluvy bolo bez zbytočného odkladu nahradené novým platným, účinným a vymáhateľným ustanovením, ktoré bude v najvyššej možnej miere zodpovedať účelu pôvodného ustanovenia.
15.4 Akákoľvek zmena tejto zmluvy sa môže urobiť len formou chronologicky očíslovaných písomných dodatkov k nej, ak nie je v tejto zmluve uvedené inak. 

15.5 Táto zmluva je vyhotovená v štyroch rovnopisoch, pričom každá zo zmluvných strán obdrží po dve vyhotovenia.

15.6 Zmluva nadobúda platnosť dňom jej podpísania oboma zmluvným stranami a účinnosť dňom nasledujúcim po dni jej zverejnenia v zmysle ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov.

15.7 Nakoľko kupujúci je povinnou osobou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobodnom prístupe k informáciám“), zmluvné strany súhlasia s tým, že zmluva (vrátane údajov o bankovom spojení a čísle účtu zmluvných strán uvedených v článku I. tejto zmluvy) a daňové doklady súvisiace so zmluvou budú zverejnené takým spôsobom, ktorý pre povinne zverejňované zmluvy ukladá zákon o slobodnom prístupe k informáciám vo svojom ust. § 5a a § 5b. Za tým účelom predávajúci udeľuje kupujúcemu súhlas na vykonanie potrebných úkonov týkajúcich sa zverejnenia uvedených dokumentov. 

15.8 Zmluvné strany potvrdzujú, že táto zmluva bola uzatvorená slobodne a vážne, určite a zrozumiteľne, nie v tiesni a za nápadne nevýhodných podmienok a na znak súhlasu so zmluvou k nej pripájajú svoje podpisy. 
15.9 Neoddeliteľnou súčasťou zmluvy sú nasledovné prílohy:

Príloha č.1 – Technická špecifikácia 
V Bratislave dňa ............                                          
V  ............... dňa ..............
           


Kupujúci:

Predávajúci: 
VODOHOSPODÁRSKA VÝSTAVBA,
  

.............................................
ŠTÁTNY PODNIK
   

____________________________
     ______________________________

          Ing. Peter Molda






generálny  riaditeľ štátneho podniku

                                 ........................             

